ליב טיילר

ביוגרפיה

טיילר נולדה בשם ליב ראנדגרן (Liv Rundgren) בבית החולים הר סיני, בעיר ניו יורק שבארצות הברית למשפחה נוצרית ממוצא גרמני, איטלקי, פולני ואנגלי. הבת הבכורה של בבה בואל, דוגמנית, זמרת, ונערת פלייבוי לשעבר (מיס נובמבר 1974), וסטיבן טיילר, הזמר של אירוסמית'. אמה קראה לה על שם השחקנית הנורווגית ליב אולמן, לאחר שראתה את אולמן בשער של מדריך הטלוויזיה ב-5 במרס 1977.
לטיילר שלושה אחים למחצה מצד אביה: מיה טיילר (נולדה בשנת 1978), צ'לסי אנה טיילר (נולדה בשנת 1989), וטאג' מונרו טיילר  (נולד בשנת 1992). סבתא שלה מצד אמא שלה, דורותיאה ג'ונסון, הקימה את בית הספר פרוטוקול של וושינגטון.
בלידתה, טענה בואל כי כוכב הרוק טוד ראנדגרן הוא אביה הביולוגי של טיילר. בגיל 8, טיילר גילתה שהיא בתו של סטיבן טיילר, לאחר שפגשה אותו ושמה לב שהיא דומה לבתו השנייה, מיה. כאשר שאלה את אמא שלה אודות הדמיון, הסוד התגלה. האמת בנוגע לאבהות של טיילר לא הפכה לציבורית עד כעבור חמש שנים, בשנת 1991, כאשר שינתה את שמה מראנדגרן לטיילר, אבל שמרה על שמה הקודם כשם אמצעי. הסיבה המוצהרת של בואל להחלטה הראשונית הייתה כי סטיבן היה מכור לסמים בזמן הלידה שלה. מאז שלמדה את האמת לגבי אביה, ליב וסטיבן פיתחו מערכת יחסים קרובה. הם גם עבדו יחד באופן מקצועי, לראשונה כאשר הופיעה בקליפ של אירוסמית' עבור "Crazy" בשנת 1993 ושנית כאשר אירוסמית' ביצעו רבים מן השירים של הסרט ארמגדון (1998), שבו כיכבה ליב טיילר.
טיילר למדה בפורטלנד, מיין, לפני ששבה לניו יורק עם אמה בגיל 12. למדה במכינת יורק בניו יורק במשך לימודי הביניים והתיכון, לאחר שאמה וידאה שבית הספר יתאים ל-הפרעת קשב וריכוז של טיילר. סיימה בשנת 1995, ועזבה כדי להמשיך בקריירת המשחק שלה. כשנשאלה על הדרך שבה בילתה את ילדותה, אמרה טיילר:. "בשבילי, לא הייתה לי ממש ילדות בגיל ההתבגרות, משום שאני עובדת מאז שהייתי בת 14. אבל זה גם מנע ממני מלהיכנס לצרות. בזמן שכולם עשו סמים וחגגו כמו משוגעים, הייתי בעבודה על סרט בטוסקנה ... נהנת בדרך שלי, אבל זה היה שונה. אני לא מתחרטת, אני אוהבת את הדרך בה החיים שלי הלכו".
ב-25 במרץ 2003, נישאה לרויסטון לאנגדון, סולן להקת ספייסהוג. ב-14 בדצמבר 2004, נולד לזוג בן בשם מיילו. במאי 2008 נישואיהם של בני הזוג עלו על שרטון והם התגרשו. בשנת 2014, החלה לצאת עם המפיק דייוויד גארדנר. לזוג שני ילדים: סיילור (נולד ב-2015) ולולה (נולדה ב-2016).
טיילר הייתה טבעונית בעבר אך כיום אוכלת בשר. בשנת 2003, הפכה לדוברת של בית האופנה הצרפתי "ז'יבנשי".

ראשית עבודתה

בגיל 14, קיבלה טיילר את תפקיד הדוגמנות הראשון שלה בסיוע של פאולינה פוריצקובה שצילמה תמונות שלה, שבסופו של דבר הגיעו למגזין "ראיון". בהמשך כיכבה בפרסומות טלוויזיה. עם זאת, הפכה משועממת מקריירת הדוגמנות שלה לאחר פחות משנה, והחליטה לנסות להיכנס למשחק. אף פעם לא לקחה שיעורי משחק. טיילר נודעה לראשונה לקהל הטלוויזיה כאשר כיכבה לצד אלישה סילברסטון בקליפ לשיר של אירוסמית' משנת 1993 "Crazy".
הופעת הבכורה של טיילר הייתה בסרט שתיקה קטלנית בשנת 1994, שם שיחקה את אחותו הגדולה של ילד אוטיסט. בשנת 1995 כיכבה בדרמה הקומית רקורד חזק. טיילר תיארה את רקורד חזק בתור "אחת החוויות הטובות ביותר" שאי פעם עברה. זמן קצר לאחר מכן, בשנת 1995 קיבלה תפקיד משנה בדרמה של ג'יימס מנגולד כבד, בתור קלי, מלצרית צעירה ותמימה. הסרט זכה לביקורות חיוביות.

הכרה ראשונית

תפקיד פריצת הדרך שלה היה לגעת ביופי (1996), בו גילמה את לוסי הרמון, נערה תמימה, ורומנטית שנוסעת לאיטליה בכוונה לאבד את בתוליה. הסרט קיבל ביקורות מעורבות, אך הופעתה של טיילר זכתה לתמיכת המבקרים. לאחר מכן כיכבה בסרט מה שאת עושה לי (1996), סרט על להקת רוק בדיונית עם להיט פלא אחד בשם The Oneders, במעקב אחרי עלייתם בסערה לראש מצעד הפופ, ובאותה מהירות, הנפילה בחזרה לאלמוניות. הסרט נכתב בבימויו של טום הנקס. הוא גרף מעל 25,000,000 דולר ברחבי העולם, וזכה לביקורות אוהדות. שנה לאחר מכן, הופיעה בסרט להמציא את האהבה, בו שיחקה את בתם של ויל פאטון וברברה ויליאמס. הסרט מבוסס על סיפור קצר מאת סו מילר. אנטרטיינמנט ויקלי הכריז על הופעתה של טיילר כ"מקסימה וגמישה". באותה השנה, טיילר נבחרה על ידי המגזין פיפל בתור אחת מתוך 50 האנשים היפים ביותר.
בהמשך טיילר כיכבה בסרט ארמגדון (1998), שם שיחקה את בתו של הדמות של ברוס וויליס ומקור האהבה של הדמות של בן אפלק. הסרט ספג ביקורות מעורבות, אבל היה הצלחה בקופות והרוויח 553,000,000 דולר ברחבי העולם. הסרט כלל את השירים "I Don't Want to Miss a Thing" ו - "What Kind of Love Are You On" של אירוסמית'. בשנת 1999 לוהקה לסרט הדרמה אונגין, סרט המבוסס על הרומן הרוסי מהמאה ה-19 בעל אותו השם מאת אלכסנדר פושקין, בו כיכבה כטטיאנה לרינה. עבור הסרט טיילר נדרשה לשלוט במבטא בריטי, אם כי סטיבן הולדן מניו יורק טיימס כתב כי האומדן שלה למבטא הבריטי "אדיש". הסרט היה כישלון מבחינה כלכלית וביקורתית. באותה השנה, הופיעה בסרט ההיסטורי הקומי פלנקט ומקלין.
לאחר מכן הופיעה בשני סרטים בבימויו של רוברט אלטמן: מי רצח את קוקי? (1999) והנשים של ד"ר טי (2000). ב"מי רצח את קוקי", הייתה חלק מאנסמבל שכלל את גלן קלוז, ג'וליאן מור, כריס אודונל, ופטרישה ניל. הופעתה קיבלה ביקורת חיובית מהמבקרים. בקומדיה הרומנטית "הנשים של ד"ר טי" שיחקה את מרילין, חולה גינקולוגית של הדמות של ריצ'רד גיר, והמאהבת של בתו הלסבית, בגילומה של קייט הדסון.
בשנת 2014 החלה לשחק בסדרת המתח "הנותרים" ברשת HBO אשר זכתה בפרס פיבודי. באוקטובר 2015 שבה לעונה השנייה, ובאפריל 2017 שבה לעונה השלישית.
ב-2018, הצטרפה טיילר לעונה השנייה של הסדרה הבריטית "פרוצות", בה היא מגלמת את תפקיד ליידי פיצויליאם.